અમદાવાદઃ રાજ્યની જનતાને આરોગ્ય ક્ષેત્રે સુવિધા મળી રહે તે હેતુથી 17 ફ્લોરની 582 કરોડના ખર્ચે સરદાર વલ્લભભાઈ પટેલ ઇન્સ્ટિટ્યુટ ઓફ મેડિકલ સાયન્સ એન્ડ રિસર્ચ હોસ્પિટલનું કામ પૂરજોશમાં ચાલી રહ્યું છે. આજે આ કામગીરીનું મુખ્યમંત્રી વિજય રૂપાણીએ નિરિક્ષણ કર્યું હતું. આ પ્રસંગે મુખ્યમંત્રી રૂપાણીએ જણાવ્યું કે, અમદાવાદ મહાનગર પાલિકા દ્વારા રાજ્ય સરકારના સહયોગથી બની રહેલું આ અદ્યતન આરોગ્ય ધામ રાજ્ય અને અમદાવાદની જનતાને સમર્પિત થવાનું છે. તેમજ આગામી જાન્યુઆરી 2019માં આ સંપૂર્ણ સુવિધા સજ્જ હોસ્પિટલ કાર્યરત થઇ જશે અને વડાપ્રધાન નરેન્દ્ર મોદી તેનું લોકાર્પણ કરશે.